Document ID: /roh_data/filtered/fineweb-2-filterrobots_roh.jsonl.gz/10382

Il rapport sa basa sin in mandat che la cumissiun aveva surdà a la regenza l'october 2011. La finamira era da far examinar la regenza a moda detagliada il sistem actual da la finanziaziun dals ospitals e da la tgira e da far in rapport en chaussa.
Cun diesch cunter ina vusch è la cumissiun per sanadad e fatgs socials s'exprimida per mantegnair il model actual per la finanziaziun dals ospitals e da la tgira, scriva il chantun.
Refusà trais mesiras da la regenza
Main concordia hai dà areguard las mesiras che la regenza ha proponì. Ina maioritad da la cumissiun refusa tant la pussaivladad da differenziar la purschida en chasas da tgira sco er la cumpetenza da las vischnancas per la finanziaziun da deficits dals furniturs da prestaziuns.
Ultra da quai ha la cumissiun refusà unanimamain la mesira 4. Quella prevesa che vischnancas surpiglian ils custs betg cuvrids mo, sche las chasas da tgira realiseschan las mesiras ch'èn fixadas en las cunvegnas da prestaziun per sbassar ils custs.
Il Cussegl grond vegn a tractar questa fatschenta en la sessiun da zercladur 2016.
RR novitads 10:00